Kuvittelin olevani erilainen.
En halunnut presidentiksi, kirjailijaksi, K-pop-tähdeksi tai vuokraisännäksi.
Minulla oli silti paljon unelmia.
Niihin ei kuulunut sillalla seisominen -
aikeenani hypätä jokeen.
Herra Bae Jin-su!
"HRA BAE JIN-SU!"
"TULE ULOS JA MAKSA VELKASI!"
Anteeksi. -Niin?
Vauvani yrittää nukkua. -Hyvänen aika, anteeksi.
Rotta täällä on velkaa 900 miljoonaa. -Voi sentään. Mennään sisälle.
Sanoit, että maksat pian takaisin, että voitat jättipotin!
Mitä hittoa?
Hei, Bae Jin-su! Pysähdy, senkin lurjus! Bae Jin-su! Lurjus!
Anteeksi. Kuvaamme täällä.
Tuolta pääsee myös. Menkää tuolta, olkaa hyvät.
Tännepäin, olkaa hyvä.
Kiitos vain. -Minne se paskiainen meni?
Olen niin kyllästynyt koronkiskureihin.
En olisi halunnut lainata heiltä.
Anteeksi. Kuka sinä olet?
Mitä?
Olen vain ohikulkija.
Anteeksi.
Oho, julkkiksia.
Miksihän kuvaatte täällä niin usein?
Mitä? -Ei mitään.
Kotikulmani edustivat köyhyyttä.
Minä halusin vain pois sieltä.
Kauanko aiot asua täällä?
Won-seok jätti rahansa minulle.
Tiedätkö, paljonko tienasin hänelle? 600 %.
Otti lainaa, sijoitti 500 miljoonaa wonia ja sai kolme miljardia.
Hän jopa jätti työnsä.
Miksi säästäisit pennejä surkeasta palkastasi?
Et saa edes taloa Soulista.
Meidän sukupolvemme on löydettävä uusi tapa rikastua.
Vain sijoittamalla tienaa. Luota minuun ja kaiva rahat.
Kolme miljardia? Hommaan viisi. Ei mitään saa, jos ei mitään anna.
Mennään.
Sinulla on yhä mahdollisuuksia.
Se liero oli syypää siihen,
että alun perin otin lainaa pankista ja koronkiskureilta.
LUOTAN SINUUN
Vastaa nyt.
Numeroon ei saada yhteyttä.
Pienyrityksiä meni konkurssiin koko ajan, ja satoja uusia perustettiin joka päivä.
Tilastojen mukaan lottovoiton mahdollisuus on yksi 8 145 060:sta.
Silti päivittäin myydään tuhansia kuponkeja.
Vain kourallinen ihmisiä saa voittoa osakekaupoista.
Silti päivittäin luodaan tuhansia tilejä. Miksi niin?
Koska olemme harhaisia.
"Sinä köyhdyt, mutta minä rikastun. Sinä häviät, mutta minä voitan."
"Sinä teet konkurssin, minä kukoistan." Ääliö.
Epäonni on seurausta siitä, että kuvittelee olevansa erilainen.
"Miten köyhyys luetaan takaperin?"
"Minäkö se olen?"
"Kyllä, sinä. Elämäsi on ohi."
Annoin hänelle lopputilinikin, vaikka se oli pieni.
Paskiainen!
En ole kuullut hänestä puoleen vuoteen.
Osa-aikaisena kaupassa saan 9 860 wonia tunnissa.
YHTEENSÄ 19 720… 39 440 WONIA
Vaikka söisin vain vanhentunutta gimbappia ilmaiseksi,
tienaisin vain 78 000 wonia päivässä.
Se ei kata edes 900 miljoonan wonin lainani korkoja, jotka kasvavat koko ajan.
"MINUN OLI HAETTAVA PAREMMIN PALKATTUA TYÖTÄ."
Kuka osaa raudoittaa? Tänne päin.
Sitten hitsausta.
Kun olin nuori, isoäitini sanoi minulle,
että pitää oppia taito, jolla elättää itsensä.
Vasta nyt tajuan, että hän oli oikeassa.
Tänne puusepät!
Miksei hän varmistanut, että tajuan?
Hänen olisi pitänyt hakata se kallooni.
LAASTOITUS, 150 000 WONIA/PÄIVÄ
Opiskeltuani neljä vuotta yliopistossa olen yhä hyödytön idiootti.
Mikä on parhaiten palkattu työ, jossa ei tarvita taitoja?
Kun pörssimeklarit tienaavat kymmeniä miljoonia,
ei, vaan satoja miljoonia woneja tunnissa pilvenpiirtäjissään,
minä saan pestä niiden ikkunoita.
Ikkunoiden pesu korkealla: 80 000 wonia tunnissa.
Tuottoisaa mutta vaarallista, joten laki sallii vain neljä tuntia päivässä.
Paska!
Kahdeksan kertaa neljä on 32, eli päivässä saa 320 000 wonia.
Mutta minua pelottaa, enkä tiedä, kestänkö neljä tuntia.
Anteeksi…
Vaikka pesisin kaikkien Soulin talojen ikkunat,
se ei riittäisi velkojeni maksuun. On liian myöhäistä.
Elämäni on orjasopimus, jossa maksan korkoja kuolemaani asti.
Siksi päädyin valitsemaan kaikkein järkevimmän vaihtoehdon.
Tee se, Bae Jin-su!
1 000 000 WONIA TALLETETTU HEI
1 000 000 WONIA TALLETETTU HALUAN OSTAA AJAN…
1 000 000 WONIA TALLETETTU …JOSTA OLET LUOPUMASSA
Yksi, 10, 100…
Joku maksoi minulle miljoona wonia joka kerta, kun lähetti viestin.
Hän halusi ostaa ajan, josta olin luopumassa.
4 003 000 wonia?
1 000 000 WONIA TALLETETTU JOS KIINNOSTAA,
1 000 000 WONIA TALLETETTU NOUSE AUTOON, OLE HYVÄ
Haluavatko he, että nousen tähän autoon?
Anteeksi, onkohan tämä -
joku itsemurhien ehkäisyohjelma?
Tarkoitan…
Oletteko Soulin kaupungilta?
Auto on kyllä oikein kiva.
Olen joskus nähnyt tällaisia ajavan ohi, mutten ole ollut kyydissä.
Mitä tämä on?
"Tervetuloa The 8 Show'hun.
Tämä show ei vaadi taitoja tai tietoja.
Tarvitaan vain se aika, jonka aiot heittää pois."
"Osallistujille tarjotaan ruoka ja majoitus,
ja palkintorahat kertyvät ajan myötä.
Kun annettu aika päättyy, show loppuu automaattisesti.
Jos joku osallistujista kuolee,
show päättyy välittömästi ajasta riippumatta."
"Kuolee?"
"Kiinnitä erityistä huomiota omaan turvallisuuteesi.
Jos et ole kiinnostunut, ota pieni palkkio ajastasi ja poistu."
Neljä kertaa sata 50 000 wonin seteliä.
"Jos haluat osallistua,
valitse yksi numeroiduista korteista ja mene esiripun läpi."
Mitä tämä oikein on?
Ruoka ja majoitus tarjotaan. Minulle maksetaan siitä, että olen täällä.
Eikä kenenkään pitäisi kuolla. Eli se ei ole vaarallista.
Tämä on helppoa rahaa.
Onko tämä joku jekku tai tv-ohjelma?
Tarvitsette suostumukseni sen julkaisemiseen…
Miljoona wonia tuli per viesti, eli kuusi miljoonaa.
Ja saan 20 miljoonaa siitä, että tulin tänne.
Lisäksi oli järjestetty limusiini ja teatteri.
Keitä nämä ihmiset ovat?
Hetkinen. Miksi osa numeroista puuttuu?
No hitto, en tiedä.
Entä, jos he ovatkin elinkauppiaita?
Pitäisi mennä. 20 miljoonaa ei kasva puissa.
Ai niin. Olen kovin pahoillani.
Minun piti hoitaa jotain kiireesti ja…
Muistin juuri.
Toivottavasti se menee hyvin. Onnea matkaan.
Onnea ja menestystä.
Vaikeutatte lähtöäni, jos lähetätte lisää rahaa.
220 000 WONIA TALLETETTU
KAUPAN OMISTAJA: ANTEEKSI, VAIKEA TILANNE. TÄSSÄ 220 000 VIIKOSTA.
VOIT ILMOITTAA TYÖHALLINNOLLE, MUTTA EMMEKÖ OLE YSTÄVIÄ?
Paska.
Viikon työstä vain 220 000 wonia. Sitä todellisuuteni on.
Vaikka palaisin töihin,
on löydettävä uusi työ, jotta voin lyhentää velkaani ikuisesti.
Olin hyppäämässä sillalta. Mitä menetettävää minulla on?
Hyvä on. Saatte elimeni. En kuitenkaan palaa minimipalkkaelämään.
Ei se voi olla vaikeaa. Roikuin köydessä 40-kerroksisen talon katolta.
Kultainen keskitie.
Olin utelias.
Jos on varaa miljoonan wonin viesteihin ja 20 miljoonaa on "pikkusumma",
kuinka ylenpalttinen heidän show'nsa on?
Tämä paikkahan on jättimäinen.
Kaksikymmentä neljä tuntia. Onko tämä ohi 24 tunnin kuluttua?
Hei…
Hei!
Se on lukossa.
Portaat?
Asunko kolmannessa kerroksessa?
Eikö täällä ole hissejä?
Vai niin. Numero viittaa kerrokseen.
Mikä tämä on?
Ulkopuoli antoi odottaa kivempaa.
Onko tämä valeikkuna?
Se on vain näyttö.
Nuo ovat kameroita.
Miksi niitä on niin paljon?
Mitä hittoa?
SÄÄNNÖT
"Anna kaikki omaisuutesi, mukaan lukien vaatteesi,
ja pukeudu tässä olevaan univormuun."
Vaihdanko täällä?
Se olisi tuhlausta.
"Voit tarkistaa kertyneet palkintorahat tulostaululta."
"Tulostaulu"?
TULOSTAULU
"Ruoka ja juomat ovat ilmaisia. Voit tilata sisäpuhelimella mitä haluat."
"Sisäpuhelin."
"Tuotteista veloitetaan erikoishinta, joka vähennetään palkkiosta."
"Erikoishinta"?
"Ulkopuolella käytettävät esineet voi ostaa aukiolta."
"Aukio"?
AUKIO
Aivan. Aukio.
"Sinun on pysyttävä huoneessasi keskiyöstä aamukahdeksaan.
Kameroita ei voi blokata.
Sääntöjen rikkominen vähentää puolet palkintorahoista."
Mitä? Puolet?
Hitto!
SHOW ALKAA KESKIYÖLLÄ
Minuutti enää.
Hetkinen. Minuutti.
Mitä hittoa?
Mitä tämä on?
Odota nyt.
Mitä hittoa?
Hetkinen. Odota nyt.
Hittolainen.
Mikä tämä on?
Paikka on täynnä yllätyksiä.
Mitä tämä on?
Mikään ei ole todellista. Hulluja paskiaisia.
Mitä tuo on?
"30 000 wonia."
Sitten kai 90 000.
90 000 wonia kolmessa minuutissa!
Tienaan 30 000 wonia minuutissa. Hitto!
Kyllä!
TUNNIN KULUTTUA (56 MINUUTIN)
Tienaan 30 000 wonia minuutissa. Olen ollut täällä vajaan tunnin.
Toisin sanoen tuntipalkkani on -
1,8 miljoonaa wonia.
Nyt pitää rauhoittua. Rauhoitu.
Aukiolla kello näytti 24 tuntia.
Jos lasken, paljonko saan päivässä… 180 kertaa 24. Paljonko se on?
Paljonko…
Neljä kertaa kolme on 12.
Joten…
Vähän yli 40 miljoonaa wonia.
Tienaan ystäväni vuosipalkan päivässä.
On syytä olla ylpeä, Jin-Su. Paras päätös, jonka olet tehnyt.
Olenko täällä vain päivän?
Tässä ei sanota, miten kauan tämä kestää.
Jos olen täällä kaksi viikkoa, voisin maksaa lainani.
On kylmä. Minua pissattaa.
Onko vessa ulkopuolella?
HUONEESSA ON PYSYTTÄVÄ KLO 24-08
SÄÄNTÖRIKKO VIE PUOLET PALKKIOSTA
Puolet?
Haloo?
Minun on päästävä vessaan. Voinko käydä ulkopuolella?
Haloo?
Hei…
Enkö voi käydä edes vessassa?
Voisiko lämmittimen panna päälle? Täällä on aika kylmä.
Haloo? Ettekö kuule minua?
Voin ostaa mitä haluan.
Tietenkin. Arvasin.
Kuka muka maksaisi 30 000 wonia minuutilta tyhjästä?
Minun halutaan käyttävän rahat.
Anteeksi.
Haluaisin ostaa huovan ja käsienlämmittimen.
Mitä? 1,1 miljoonaa? Ei, hetkinen.
Odottakaa. Perun sen.
Valitsen "N", eli "ei". Niin.
Tässä täytyy olla jokin väärinkäsitys.
Haluan vain yhden kädenlämmittimen. Ei koko laatikkoa.
Haluaisin ostaa yhden huovan ja yhden kädenlämmittimen.
110 000? Ei. Hetkinen.
Paljonko maksaa… 1,1 miljoonaa. Odota. Hetkinen vain.
TUOTTEESTA VELOTETAAN ERIKOISHINTA, JOKA VÄHENNETÄÄN PALKKIOSTA
"Erikoishinta."
Perutaan tilaus toistaiseksi.
Ymmärrän vihdoin tämän show'n säännöt.
Tienaan 43 miljoonaa wonia päivässä, 1,8 miljoonaa tunnIssa.
Niinpä hintaluokka on…
Paljonko maksaa päivän lehti, jonka saa lähikaupasta?
1 000 wonin sanomalehti maksaa täällä 100 000 wonia.
Se on sata kertaa kalliimpi.
Saan 30 000 wonia minuutilta, mutta hinnat ovat sata kertaa korkeammat.
Nyt ymmärrän, mistä tässä show'ssa on kyse.
He haluavat nähdä, kuinka paljon voin säästää näin kauheassa paikassa.
Keitä sitten ovatkaan, he eivät tiedä, kuka olen.
Luulivatko he tosiaan, että sanoisin: "Jäädyn tänne, tuokaa huopa." Tai jotain.
Olen köyhäilyn ammattilainen.
Saisinko kilon vanhoja sanomalehtiä -
ja pari käytettyä pahvilaatikkoa?
Kyllä, otan ne.
Kyllä.
120 000 wonia. Neljä kertaa kolme on 12. Eli se maksaa neljä minuuttia.
Hyvä on.
Tämä on mukavaa.
Oikein kiva.
Se oli välttämätön meno.
Käytän vain 200 000 wonia huomiseen mennessä.
Käytän 200 000 ja vien kotiin 43 miljoonaa.
43 miljoonaa…
Hei! Anteeksi!
Tarvitsen pullon. Saisinko nopeasti tyhjän muovipullon? Äkkiä.
Kyllä!
Onko täällä auringonnousukin?
"Aika on kallista."
"Aika on rahaa."
Vanhukset hokevat sellaista.
Mutta ovatkohan he koskaan kokeneet sellaista?
Sitä, että aika todella, kirjaimellisesti, vastaa rahaa.
Anteeksi!
Ovatko kaikki siellä?
Tulkaa tänne, niin esittäydytään.
Siellä on joku.
Onko täällä muita?
Tulkaa kaikki ulos, pyydän.
Hei, tänne!
Okei. Kolme ihmistä.
Toki.
Hetkinen.
Miten seisot veden päällä?
Tämä ei ole oikeaa vettä. Tuolta ylhäältä tulee valo.
Oletko nähnyt tuota, muuten? Tule tänne.
Aika…
Se on lisääntynyt.
Eilen se oli 24 tuntia.
Päivää.
Hauska tavata.
Hei.
Luuletteko, että aika lisääntyy joka päivä?
Hyvä kysymys.
Jos aika lisääntyy noin,
niin eikö se tarkoita, että saatamme olla täällä ikuisesti?
Miksi olet pukeutunut…
En usko.
Sääntöjä ei ole nyt montaa,
mutta ajan lisääntymiseen on oltava syy.
On varmaan salaisia sääntöjä.
Niinkö arvelet?
Tiedät varmaan paremmin.
Olemmekohan kaikki tässä?
Yksi, kaksi, kolme…
Hetkinen. Meitä on vain kuusi.
Tuolla.
Hei, sinä siellä.
Älä ole yksin. Tule meidän seuraamme.
Hän taitaa olla ujo, vai mitä luulette?
Tai sitten hän on vain töykeä.
Olet siis toisesta kerroksesta.
Sinä olet kahdeksannessa.
Kolmas kerros, ja sinä neiti, neljäs. Minä olen viidennessä.
Sitten kuudes ja seitsemäs.
Kukahan on ensimmäisessä kerroksessa?
Hei.
Kaikki ovatkin täällä.
Anteeksi, olen vähän hidas.
Tarvitsetko apua? -En, kiitos.
Ei huolta. Olen tottunut. Asun ensimmäisessä kerroksessa.
Nimeni on… -Miksi vaivautua?
Emme tapaa enää ulkopuolella.
Käytetään numeroita.
Hyvä on. Onkin vaikea muistaa kaikkien nimiä.
Sattuisiko joku tietämään, missä vessa on?
Ei sitä ole. -Mitä?
Mikä tämä on?
Mikään ei ole aitoa. Kaikki on muovia.
Ihanko totta?
Mitä?
Mitä hittoa?
Mikään ei ole aitoa. Ne on tehty aidon näköisiksi.
Hetkinen. Eli jos vessoja… -Niitä ei ole.
Se on kyllä liikaa.
Näyttää siltä, että kaikki perusrakenteet, kuten vesiputket -
ja viemäri on poistettu.
Sama pätee vaatteisiimme.
Ne näyttävät oikeilta,
mutta niissä ei ole mitään.
Niinpä. Olisi voitu jättää edes taskut. Tämä ei ole kätevää.
Sanopa muuta. Koska ei ole taskuja,
en voinut panna avainta minnekään.
Panin sen boksereihini.
Niinpä.
Mutta miten selviän ilman vessaa?
Eilen luulin, että tämä kestäisi vain päivän.
Ostin sellaisen retkeilyyn ja ajomatkoille tarkoitetun jätepussin.
Käytin sitä.
Mitä? -Niin.
Mutta mihin se sitten pannaan? Oman huoneeseenko?
Emme voi tuoda esineitä huoneistamme pois.
Meidän on ostettava jätepusseja satakertaisella hinnalla.
En usko, että tarvitsee ostaa sillä hinnalla.
Meillä on toinenkin keino.
"Ulkopuolella käytettävät tuotteet on tilattava yleisen tilan puhelimella.
Niistä velotetaan erikoishinta."
Sääntökirjan sivulla neljä.
Voimmeko oikeasti tehdä niin?
Entä, jos se on kalliimpaa, kuin huoneista ostaessa?
En ole varma.
Hinta on 100 kertaa kalliimpi huoneessa,
eli he eivät anna meille paljon resursseja.
Meitä on myös kielletty -
tuomasta esineitä ulos, ja täällä on tavarakuilu.
Oletan, että he haluavat meidän ostavan tuotteita ryhmänä.
Ostetaanko jotain kokeeksi? Onhan meidän tiedettävä säännöt.
Mutta minua pelottaa.
Täällä ei ole elektronista näyttöä.
Entä, jos se maksaa täällä enemmän?
No, jospa äänestäisimme, jotta se olisi reilua.
Ihan turhaa. Kunhan kokeillaan.
Paketti punaista Marlboroa ja sytytin. -Mitä helvettiä sinä teet?
Mitä? Eikö täältä pitänyt ostaa?
Hetkinen. Näittekö tuon? Aika väheni.
Heti kun tuote tuli, kello välähti ja aika väheni.
Paljonko?
Se oli 30 minuuttia aiemmin, eli se väheni kahdella minuutilla.
Näyttää siltä, että täällä ostetaan ajalla rahan sijaan.
Paketti Marlboroa ja… -Se tekee 5 000 wonia.
Marlboro 4 500 wonia ja sytytin 500 wonia. Yhteensä 5 000 wonia.
Niin.
Minuutti maksaa noin 2 500. Kaksi on 5 000.
Onko siis parempi ostaa täältä?
Se olisi maksanut 500 000 wonia, jos olisimme ostaneet sen huoneesta.
Jospa rahat vähenivät?
Rahat ovat tallella!
Rahat ovat vielä täällä.
Missä välissä hän lähti?
Hän osti tuotteet niin yllättäen.
Minä huolestuin.
Mutta rahat ovat tallella.
Voimme siis ostaa tarvitsemamme täällä.
Emme tiedä, kauanko viivymme.
Aikaa on jäljellä 35 tuntia.
Jos käytämme ajan ostamiseen, niin eikö se kulu loppuun?
Se on totta.
Emme vieläkään tiedä, miten ja milloin aikaa lisätään.
Tämän paikan koon ja palkintorahojen ja muun perusteella arvelen,
ettei tätä ole tehty vain paria päivää varten.
Ei rikkaillakaan raha ei kasva puissa.
Jos tämä jatkuu useita päiviä,
palkkiot paisuvat valtaviksi.
Mutta sanotaanhan,
että kaikkein rikkaimmat tienaavat hengittämällä.
On öljypohattoja, jotka kaiverruttavat nimensä autiomaahan ja muuta.
Jotkut panevat satoja miljardeja matkustaakseen avaruuteen.
Tällaisen show'n rakentaminen voi olla pikkujuttu jollekin.
En voi tietää. En ole ollut rikas.
Keskustellaan ja päätetään yhdessä, mitä tilataan ryhmänä.
Vain välttämättömyyksiä. -Okei.
Sovimme rajoittavamme ostoksia, mutta sitä oli vaikea toteuttaa.
Huoneeni on kuiva. Tarvitsemme kosteusvoiteita.
Kun joku ehdotti jotain…
En käytä voiteita.
Toisesta se ei ollut tarpeen.
Ostetaan kaikille tyynyt.
Toisen välttämättömyys…
Ostin itselleni eilen. Miten nukuit ilman sitä?
Ostetaan kyniä ja paperia, me kaikki käytämme niitä.
Mitä? Opiskeleeko täällä joku?
…oli toiselle täysin tarpeeton.
Tarvitsen terveyssiteitä.
Kun yhdistettiin kahdeksan homo sapiensin älyä,
joka on evolvoitunut huippuunsa miljoonien vuosien aikana,
tulos oli kahdeksan muoviämpäriä, kahdeksan vessapaperirullaa,
neljä pakettia terveyssiteitä, kahdeksan jätepussia,
ja neljä tupakka-askia tupakoitsijoille.
Onko tämä siis meidän vessamme?
Kyllä.
Hirveä väittely, ja saimme vessat.
36 MINUUTTIA MYÖHEMMIN (TARPEIDEN TÄYTTÄMISEKSI)
Milloin saamme ruokaa?
Kuolen nälkään täällä.
Älä muuta sano.
En syönyt eilen päivällistä.
He lupasivat ruoan ja juomat. Miksi niitä ei ole toimitettu?
Mitä?
Etkö ole syönyt?
Minä söin jo.
Missä?
Tavarakuilu huoneessani.
Se toi ruokaa.
Siinä oli paljon aterioita ja vettä.
Montako? Miten monta?
Kaksitoista ateriapakkausta ja 12 vesipulloa.
Kaksitoistako? Mitä teit? Söitkö kaikki?
Ne olivat erilaisia, joten maistoin kaikista vähän.
Käytin veden peseytymiseen.
Mitä?
Maistoin kaikkia aterioita,
ja käytin kaiken veden aamulla.
Mitä helvettiä?
Jos niitä oli 12,
ne eivät selvästikään olleet vain yhdelle.
Miksi otit ne kaikki itsellesi? -Eivätkö ne olleet minulle?
Älä nyt. Eivät tietenkään.
Eikö järkesi sano, että jos sinulle tulee 12 ateriaa,
ne on tarkoitettu jaettavaksi.
Nyt kun sanot sen…
Lopeta tuo. Jooko? Älä viitsi.
Ne tulivat hänen huoneeseensa. Tämä on eka päivä. Hän luuli kaikkien saaneen.
8. Kerros, voisitko jakaa loput niistä?
No tuota…
Mitä tarkoitat?
Miksi hän viivyttelee? Se hermostuttaa minua.
Mitä nyt? Etkö halua jakaa niitä?
Haluatko, että kuolemme nälkään, kun itse syöt?
Niin minä sanon.
Et voi tehdä päätöksiä yksin.
Lakkaa pelleilemästä.
En välitä aterioista.
Miksi hän yhtäkkiä riisuu takkinsa?
Syön yleensä kerran päivässä.
Pidän yhden, ja annan muut teille.
Mietin vain…
Meitä kiellettiin tuomasta esineitä huoneista.
Niinpä mietin, miten voin jakaa ne.
Hyvä on. Pue tämä takaisin. Hyvänen aika.
Hän ei varmaan tiennyt. Tästä lähtien voimme jakaa ruoan.
Emme saa viedä mitään huoneista,
ja ruokaa annetaan vain 8. Kerrokselle.
Meidän on jaettava ruoka kuilun kautta. -Kuilunko?
Niin.
Talon rakenteen perusteella kuilujen pitäisi olla yhteydessä toisiinsa.
Mutta aterioitahan oli 12.
Se ei vastaa päälukua.
Hän on oikeassa. Kaksitoista ateriapakettia kahdeksalle.
Eli…
Jos te kaikki otatte kaksi,
en saa yhtään.
Mitä me sitten teemme?
Ylimmät kerrokset voivat syödä kolme ruokaa,
kun taas alakerrokset ovat nälässä koko päivän.
8. kerroksesta seitsemänteen, kuudes, viides,
neljäs, kolmas, toinen ja ensimmäinen.
Järjestelmä luo epätasa-arvoisen nokkimisjärjestyksen.
Alimmat kerrokset ovat huonossa asemassa.
Katsotaan ensin, voiko sen lähettää kuilua pitkin alas.
Jaetaan ne sitten.
8. Kerros, anteeksi, mutta voisitko kokeilla lähettää loppuja ruokia alas?
Minäpä kokeilen.
En voinut heittää niitä poiskaan.
Hetkinen.
Sopiiko sinulle,
jos me kaikki tulisimme katsomaan, miten se toimii?
Kaikkiko? -Tämä on eka päivä.
Haluaisin nähdä sen itse.
Jotta tiedän, miten se toimii.
Hän on oikeassa.
Olet ainoa, joka tietää,
kuinka monta ateriapakkausta ja vettä siellä oli.
Olisi hyvä, jos voisimme kaikki tarkistaa.
Tiedän, että haluatte tarkistaa, mutta toisen huoneeseen meneminen…
Tämä ei ole normaali tilanne. Käytämme niitä kylpyhuoneina.
Ei minua haittaa. Tulkaa mukaani.
He ovat aika pelottavaa porukkaa.
Ketkä? -Ihmiset, jotka tekivät tämän.
Meillä on sääntökirja, mutta siinä ei kerrota show'n tavoitetta tai etenemistä.
He jättivät kaikki tärkeät osat pois.
Emme tiedä, mitä odottaa, mikä on pelottavampaa.
Anna minun auttaa. -Ei hätää.
Sinne on pitkä matka.
Kiitos. -Eipä kestä.
Olet niin kiltti, 3. Kerros.
Hän on oikeassa. Kovin ystävällistä sinulta.
Älkäähän nyt.
Olit myös oikeassa hinnoista aiemmin.
Mistä tiesit sen niin hyvin? -Olin töissä lähikaupassa.
Muistan useimpien asioiden hinnat. Kysy vain, jos kiinnostaa.
Voin…
Kiitos.
Minä voin auttaa.
Toki. -Ei huolta.
Mitä hittoa tämä on?
Mitä nyt…
Mitä tämä on?
Miksi huone on niin iso?
8. Kerros, oliko sinulla kylpyamme?
Onko teillä erilaiset huoneet?
Ostin nämä aamulla.
Se ei ollut vain isompi…
Paljonko palkkio juuri nousi?
Se nousi satoja tuhansia kerralla.
Satojatuhansia…
Oletko tosissasi?
Saan vain 50 000 wonia.
Saat 50 000 wonia?
Mitä?
Minä saan 10 000 wonia.
Minuutilta.
Eli joka kerroksessa palkkio kasvaa eri tavalla.
Ihan helvetin sekopäistä.
Mikä on?
8. Kerroksen tuntipalkka oli paljon enemmän kuin muilla.
Hänen shown'sa arvo oli noin 500 miljoonaa.
Hitto.
Tekstitys: Paula Pohjanrinne